**Goodreads,** գրքերի քննարկման և գնահատման կայք։

Այս կայքը թույլ է տալիս անհատներին որոնել տվյալներ մեծ տվյալների բազայում (գրքեր, ծանոթագրություններ և գրական ակնարկներ)։

Օգտագործողները կարող են ստեղծել հաշիվ՝ գրքերի մասին իրենց տպավորությունները այլ ընթերցողների ներկայացնելու համար։ Կայքում կարելի է կազմակերպել նաև բլոգներ և քննարկումներ։

2007 թվականի դեկտեմբերին, կայքում կար 650,000 անդամ, և 10,000,000 ավելի գրքեր ավելացվել են տվյալների բազայում։

2012 թվականին կայքը նշել է, որ ունի 10 միլիոն օգտատեր, ամսական 20 միլիոն այցելություն և 30 աշխատակից։

2013 թվականի մարտի 28-ին, Ամազոնը հայտարարել է Goodread կայքի ձեռքբերման մասին, իսկ 2013 թվականի հուլիսի 23-ին կայքը հայտնել է, որ օգտատերերի թիվը հասել է 55 միլիոնի, ինչը 200%-ով ավել է վերջին տասնմեկ ամսում։

Պատմություն
-----------

Այս կայքը թողարկվել է 2007 թվականի հունվարին, որը ստեղծել են Օտիս Չենդլեր II-ը և Էլիզաբեթ Խուրին։ Կայքի առաքելությունն է «օգնել մարդկանց գտնել և կիսվել իրենց սիրելի գրքերով... [և] ընթերցանության միջոցով բարելավել ուսուցման գործընթացն ամբողջ աշխարհում»։ Goodreads կայքը նաև հնարավորություն է տալիս ընթերցողներին այս թվային աշխարհում ավելի հեշտ գտնել գրքեր, որոնք նրանք ցանկանում են կարդալ։

Գործունեության առաջին տարում ընկերությունը չի ունեցել եկամուտներ։ 2007 թվականի դեկտեմբերին կայքը ստացել է 750,000 դոլլար ֆինանսավորում ներդրողների կողմից։ Այս ֆինանսավորումը տևել է մինչև 2009 թվականը, երբ կայքը ստացել է 2,000,000 դոլար True Venture կազմակերպության կողմից։

Goodreads կայքը ստանում Է շատ փոքր միջնորդավճար, երբ ինչ-որ անդամ իր միջոցով ցանկանում է գիրք գնել։

2010 թվականին գործարկվել է կայքի բջջային հավելվածը, որտեղ ներկայացվում են նույն գործառույթները, ինչ վեբ ինտերֆեյսը։

2011 թվականին Goodreads-ը ձեռք է բերել Discoveread կայքը՝ գրքերի առաջարկությունների կայք, որն օգտագործում է «ալգորիթմներ, որոնք վերլուծում են, թե որ գրքերը կարող են հավանել օգտատերերը՝ հիմնվելով այն գրքերի վրա, որոնք նրանք արդեն կարդացել և հավանել են, և այն գրքերը, որոնք հավանել են մյուս անդամները»։

2013 թվականի մարտին Amazon կազմակերպությունը հանդես է եկել Goodreads կայքը 2013 թվականի երկրորդ եռամսյակի ընթացքում ձեռք բերելու առաջարկությամբ։

Հատկանիշներ
-----------

### Գրքերի որոնում

Goodreads կայքում օգտատերերը կարող են գրքեր ավելացնել իրենց անձնական գրադարանում, գնահատել և վերանայել գրքերը, տեսնել, թե ինչ են կարդում իրենց ընկերներն ու սիրելի հեղինակները, մասնակցել քննարկումներին կամ միանալ խմբերին` քննարկելու տարբեր թեմաներ։ Նրանք կարող են նաև առաջարկներ ստանալ ապագա ընթերցանության համար՝ հիմնվելով նախկինում կարդացած գրքերի վերաբերյալ իրենց ակնարկների վրա։

Հենց որ օգտատերերը ավելացնեն իրենց ընկերներին իրենց պրոֆիլում, նրանք տեսնում են, թե ինչ ունեն իրենց սեփական *«դարակներում»* (ընթերցված կամ ընթերցվող գրքերի ցուցակներն անվանելու հատուկ եղանակ), նրանց կարծիքները, և կարող են մեկնաբանել իրենց էջերը։ Կայքն ունի մեկից հինգ աստղանի վարկանիշային համակարգ։ Կայքն ավտոմատ ստեղծում է «Կարդացած» (անգլ.՝  Read), «Այժմ կարդացվող» (անգլ.՝  Now Reading), «Կարդացվելիք» (անգլ.՝  To Read) *դարակներ* և հնարավորություն՝ ստեղծելու հատուկ դարակներ՝ օգտագործվող գրքերը դասակարգելու համար։

### Օգտագործողների միջև հաղորդակցություն

Կայքը հեշտացնում է ընթերցողների և հեղինակների միջև շփումը և հաղորդակցությունը նվերների, հեղինակային բլոգների և պրոֆիլի տեղեկատվության միջոցով։ Գոյություն ունի նաև հատուկ բաժին հեղինակների համար՝ կայքում իրենց ստեղծագործությունները գովազդելու առաջարկներով, որոնց նպատակն է օգնել նրանց հասնել իրենց թիրախային լսարանին։ 2011 թվականին տասնյոթ հազար հեղինակներ Goodreads կայքը օգտագործել են գովազդային նպատակով։

Բացի այդ, Goodreads-ը առկա է Ֆեյսբուք, Պինտերեստ, Թվիթեր և այլ սոցիալական ցանցերում։

Goodreads հաշիվը կապելով մեկ այլ սոցիալական ցանցի հաշվի հետ, ինչպիսին է ֆեյսբուքյան հաշիվը, թույլ է տրվում կոնտակտներ ներմուծել, ովքեր նույնպես ունեն Goodreads հաշիվ, ինչը մեծացնում է ընկերների ցանկը։ Բացի այդ, կան որոշ կարգավորումներ, որոնք թույլ են տալիս կայքին հրապարակել անմիջապես երկրորդ սոցիալական ցանցում, որը տեղեկացնում է, օրինակ, ֆեյսբուքյան ընկերներին, թե ինչ է կարդում անդամը կամ ինչ են մտածում գրքի մասին։ Այս մշտական ​​կապը Goodreads կայքից դեպի այլ սոցիալական ցանցեր թույլ է տալիս շրջանառել տեղեկատվություն և շարունակել կապը համացանցում ներկա օգտատերերի և այլ անձանց միջև։

Արտաքին հղումներ
----------------

1. ↑
2. ↑
3. 1 2  Arrington, Michael (2007 թ․ դեկտեմբերի 17). «Goodreads Raises Angel Round To Help You Find That Perfect Book». *TechCrunch* (ամերիկյան անգլերեն). Վերցված է 2024 թ․ հունվարի 21-ին.
4. ↑  Olanoff, Drew (2013 թ․ մարտի 28). «Amazon Acquires Social Reading Site Goodreads, Which Gives The Company A Social Advantage Over Apple». *TechCrunch* (ամերիկյան անգլերեն). Վերցված է 2024 թ․ հունվարի 21-ին.
5. ↑  «Goodreads Grows to 20 Million Readers». *Goodreads*. Վերցված է 2024 թ․ հունվարի 21-ին.
6. ↑  «Home». *trueventures.com* (անգլերեն). Վերցված է 2024 թ․ հունվարի 21-ին.
7. ↑  hopkins, curt (2011 թ․ մարտի 10). «Goodreads Buys Recommendation Service Discovereads». *ReadWrite* (ամերիկյան անգլերեն). Վերցված է 2024 թ․ հունվարի 21-ին.
8. ↑  «Goodreads». Վերցված է 29 novembre 2012-ին..
9. ↑  «Groups». Goodreads. Վերցված է 15 novembre 2011-ին..
10. ↑  «Author Program». Goodreads. Վերցված է 29 novembre 2012-ին.
11. ↑  Ha, Anthony. AOL Tech (ed.). «Reading Is Alive And Well At Social Reading Site Goodreads, Which Just Hit 10M Members». Tech Crunch (անգլերեն). Վերցված է 29 novembre 2012-ին..
12. ↑  «Goodreads». Twitter. Վերցված է 20 décembre 2012-ին.
13. ↑  «Goodreads». Pinterest (անգլերեն). Վերցված է 20 décembre 2012-ին..
14. ↑  «Goodreads». *Goodreads*. Վերցված է 15 juin 2014-ին..

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Goodreads» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | ISNI: 0000000405896184 |

 |